laion/Wikipedia-Exotic huggingface dataset:
ალბულის უღელტეხილი

ალბულის უღელტეხილი (რეტორომ. Pass d'Alvra; გერმ. Albulapass) — უღელტეხილი შვეიცარიაში, ალბულის ალპებში, გრაუბიუნდენის კანტონში. მასზე გაივლის თუზისიდან ბერგიუნში, ვალტელინის ხეობაზე, მდინარე ადის ზემო წელში გამავალი გზა. წარსულში, იგი მთავარი ალპური უღელტეხილი იყო ლომბარდიასა და ავსტრიას შორის. სამხრეთ მისადგომთან, ძალიან მნიშვნელოვანი იყო ვალტელინის კონტროლი, განსაკუთრებით ოცდაათწლიანი ომის დროს. ჩრდილოეთ მისადგომთან კი ტარასპა და მისი ტყეები, ასევე ტარასპის ციხესიმაგრე სადავო იყო კურის ეპარქიასა და ტიროლის გრაფებს შორის. Profile on climbbybike.com დაარქივებული 2011-07-08 საიტზე Wayback Machine. ↑ Swisstopo maps, official maps of Switzerland by the Swiss government ↑ Pass da l'Alvra in the Pledari Grond dictionary. დაარქივებულია ორიგინალიდან — 2011-07-07. ციტირების თარიღი: 2012-08-22.
ობერჰალბშტაინის ალპები

ობერჰალბშტაინის ალპები (გერმ. Oberhalbsteiner Alpen; იტალ. Alpi del Platta) — ქედი ალპებში, აღმოსავლეთ შვეიცარიასა და ჩრდილოეთ იტალიაში. მიეკუთვნება ცენტრალურ-აღმოსავლეთ ალპებს. დასავლეთის მხრიდან, ლეპონტის ალპებისგან გამოყოფილია შპლიუგენის უღელტეხილით; ჩრდილოეთიდან, პლესურის ალპებისგან — მდინარე ალბულით; აღმოსავლეთიდან, ალბულის ალპებისგან — სეპტიმერის უღელტეხილითა და მდინარე ჯულიათი; სამხრეთიდან, ბერნინის ქედისგან — ბრეგალიის ხეობით. ობერჰალბშტაინის ალპებიდან მოედინება მდინარეები: რაინი, იულია, ლირო და მერა. პიც-პლატა სოფელი იუფი Clubführer SAC: Bündner Alpen 3, Avers (San Bernardino bis Septimer) Liste der Gebirgsgruppen in den Ostalpen (nach AVE) – detaillierte Aufschlüsselung Sergio Marazzi: La “Suddivisione orografica internazionale unificata del Sistema Alpino” (SOIUSA) - der komplette Artikel mit detaillierten Illustrationen (PDF; 1,52 MB, italienisch)
Bloc Party

Bloc Party — ბრიტანული ინდი როკ ჯგუფი, რომელშიც შედიან კელე ოკერეკე (წამყვანი ვოკალი, რიტმული გიტარა), რასელ ლისეკი (წამყვანი გიტარა), ჯასტინ ჰარისი (ბას-გიტარა) და ლუის ბარტლი (დასარტყმელი საკრავები). მათი მუსიკა განიცდის The Cure-ის, Mogwai, Siouxsie and the Banshees-ის, და უკანასკნელ პერიოდში, Radiohead-ის გავლენას. ჯგუფი 1999 წელს, რედინგის ფესტივალზე, ოკერეკესა და ლისეკის მიერ ჩამოყალიბდა. 2003 წლამდე მან რამდენიმე სახელი შეიცვალა. მოუკსი ჯგუფს შეუერთდა NME-ში გამოქვეყნებული განცხადების შემდეგ. ტონგი კასტინგის შემდეგ აირჩიეს. Bloc Party-ს წარმატებაზე გავლენა იქონიეს BBC Radio 1-ის წამყვანმა სტივ ლემეკმა და ჯგუფ Franz Ferdinand-ის ლიდერმა ალექს კაპრანოსმა, მას შემდეგ, რაც დემო-ჩანაწერი She's Hearing Voices მიიღეს. 2005 წლის თებერვალში გამოცემულმა ჯგუფის სადებიუტო ალბომმა Silent Alarm კრიტიკოსთა მაღალი შეფასება მიიღო და 2006 წლის PLUG Awards-ისა და NME-ის მიერ წლის ინდი ალბომად იქნა დასახელებული. ჩანაწერი ბრიტანეთში სამმაგი პლატინით დაჯილდოვდა. 2007 წელს მეორე ალბომმა, A Weekend in the City ბრიტანეთის ალბომების ჩარტის სათავეში წარმატება იქონია და ბილბორდ 200-ში 12-ე პოზიცია დაიკავა. 2008 წლის აგვისტოში გამოვიდა მესამე ალბომი, Intimacy. ჯგუფმა 2009 წლის ოქტომბრიდან სხვადასხვა დამოუკიდებელი პროექტების გამო შეისვენა და კვლავ შეიკრიბა 2011 წლის სექტემბერში. 2012 წლის 20 აგვისტოს მან გამოსცა შემდეგი ალბომი, Four. 2012 წლის მაისისათვის ჯგუფს მასშტაბით გაყიდული ჰქონდა ორი მილიონი ჩანაწერი. მთავარი სტატია: Bloc Party-ს დისკოგრაფია. Silent Alarm (2005) A Weekend in the City (2007) Intimacy (2008) Four (2012) Hymns (2016) Alpha Games (2022) ვიკისაწყობში არის გვერდი თემაზე: Bloc Party ოფიციალური საიტი ↑ 1.0 1.1 Phares, Heather. Bloc Party: Biography. Allmusic. ციტირების თარიღი: 14 April 2009. ↑ O'Kane, Josh. (18 September 2008) Talking Bloc during Harvest Jazz. [Here] New Brunswick. დაარქივებულია ორიგინალიდან — 8 ივლისი 2011. ციტატა: „With the new record, he said he was inspired by a song written years ago by Siouxsie and the Banshees called Peek-a-boo. "I heard it for the first time, and it sounded like nothing else on this planet. This is just a pop song that they put out in the middle of their career that nobody knows about, but to me it sounded like the most current but most futuristic bit of guitar-pop music I've heard. I thought, that'd be cool, to make music that people might not get at the time, but in ten years' time, people would revisit it."“ ციტირების თარიღი: 17 March 2012. ↑ PLUG 2006 Nominees/Winners. PLUG. დაარქივებულია ორიგინალიდან — 20 დეკემბერი 2008. ციტირების თარიღი: 14 April 2009. ↑ 50 most depressing facts about music. NME (4 May 2012). ციტირების თარიღი: 10 May 2012.
არაკანის მთები

არაკანის მთები (ბირმ. ရခိုင်ရိုးမ; რაქაინი, არაკან-იომა) — ქედი დასავლეთ მიანმარში, ნაწილობრივ ინდოეთში. გადაჭიმულია სამხრეთით მოდინის კონცხიდან ჩრდილოეთით მანიპურის შტატამდე დაახლოებით 800 კმ-ზე. სიმაღლე 3053 მ-მდე (მწვერვალი ვიქტორია). არაკანის მთები ალპების ასაკის რთული აგებულების ანტიკლინორიუმია. ძირითადი ქედების ბირთვი აგებულია ტრიასული და ცარცული თიხა-ფიქლებით, ქვიშაქვებით და კვარციტებით; ფრთებზე პალეოგენური დანალექი ქანებია. არაკანის მთები უმთავრესად საშუალო სიმაღლისაა, უახლესი ტექტონიკური მოძრაობების შედეგად დანაწევრებულია და აზევებული. ჩრდილოეთით პარარელულ ქედებში მოქცეულია ღრმა ეროზიულ-ტექტონიკური ხეობები. სამხრეთისაკენ მთათა სისტემა ვიწროვდება და დაბალ (150-200 მ) ბორცვიან მწკრივად იქცევა. გამოიყოფა ნაგის ბორცვები, ჩინის მთები და პატკაის ქედი. დასავლეთი ქარპირა ფერდობები შემოსილია ტენიანი სუბტროპიკული ტყით, აღმოსავლეთ ფერდობებზე 1000 მ ზემოთ მარადმწვანე მუხა და ფიჭვია. არაკანის მთების აღმოსავლეთ კალთაზე არის ქრომიტების საბადო. არაკანის მთები — სტატია დიდი რუსული ენციკლოპედიიდან (რუსული) არაკანის მთები — სტატია ენციკლოპედია ბრიტანიკიდან (ინგლისური)
მეკობრეები! მოგზაურობა მეცნიერებთან ერთად (ფილმი)

მეკობრეები! მოგზაურობა მეცნიერებთან ერთად (ინგლ. The Pirates! In an Adventure with Scientists) (აშშ-სა და ავსტრალიაში გამოსული სახელწოდებით მეკობრეები! უიღბლოთა ბანდა) — 2012 წლის ბრიტანული/ამერიკული ერთობლივი 3-D სტოპ-მოძრაობის ტექნიკით გადაღებული ანიმაციური სათავგადასავლო კომედიური ფილმი. გადაღებულია Aardman Animations-ის მიერ Sony Pictures Animation-თან ერთად. მისი რეჟისორია პიტერ ლორდი. ფილმი ეფუძნება მწერალ გიდეონ დეფოს ნაწარმოებებს „მეკობრეები! მოგზაურობა მეცნიერებთან ერთად“ და „მეკობრეები! მოგზაურობა ვეშაპებზე ნადირობით“. მისი დისტრიბუტორია Columbia Pictures. ფილმი ბრიტანეთში გამოვიდა 2012 წლის 28 მარტს, ხოლო აშშ-ში - 2012 წლის 27 აპრილს. ფილმის პერსონაჟებს ახმოვანებენ მსახიობები ჰიუ გრანტი, მარტინ ფრიმენი, იმელდა სტოუნტონი, დევიდ ტენანტი, ჯერემი პივენი, სალმა ჰაიეკი, ლენი ჰენრი და ბრაიან ბლესიდი. „მეკობრეები! მოგზაურობა მეცნიერებთან ერთად“ არის Aardman Animations-ის მეხუთე სრულმეტრაჟიანი ანიმაციური ფილმი და სტოპ-მოძრაობის ტექნიკით შექმნილი პირველი ფილმი, რომელიც 3D და ეკრანის 2.35:1 ფორმატებში გამოვიდა. ვიკისაწყობში არის გვერდი თემაზე: მეკობრეები! მოგზაურობა მეცნიერებთან ერთად (ფილმი) ოფიციალური საიტი (ბრიტანეთი) ოფიციალური საიტი (აშშ) „მეკობრეები! მოგზაურობა მეცნიერებთან ერთად“ — კინოფილმების ინტერნეტ-მონაცემთა ბაზა (ინგლისური) „მეკობრეები! მოგზაურობა მეცნიერებთან ერთად“ — ანიმაციური ფილმების მონაცემთა დიდ ბაზაში „მეკობრეები! მოგზაურობა მეცნიერებთან ერთად“ — Box Office Mojo-ზე „მეკობრეები! მოგზაურობა მეცნიერებთან ერთად“ — Rotten Tomatoes ↑ filmmusicreporter (18 March 2011). „Theodore Shapiro to Score ‘The Pirates! Band of Misfits’“. FilmMusicReporter.com. ციტირების თარიღი: 29 July 2011. ↑ 3D - PIRATES! IN AN ADVENTURE WITH SCIENTISTS. Cineworld Cinemas. დაარქივებულია ორიგინალიდან — 7 აპრილი 2012. ციტირების თარიღი: 1 April 2012. ↑ 3.0 3.1 The Pirates! Band of Misfits (2012). Box Office Mojo. ციტირების თარიღი: 2012-05-15. ↑ O'Hara, Helen (25 October 2011). „Exclusive! New Pirates! Trailer“. Empire. ციტირების თარიღი: 25 October 2011. ↑ Pirate Captain and his crew wish you a happy Chinese New Year.. Sony Pictures Animation. Facebook (23 January 2012). ციტირების თარიღი: 24 January 2012.
კადავური

კადავური — პატარა სოფელი ინდოეთში, კერალის შტატში, ერნაკულამის აღმოსავლეთ საზღვართან. ახლომდებარე ქალაქებიდან მავატაპაჟიდან და კოტამანგალამიდან მდებარეობს დაახლოებით 20 კმ-ში. ერნაკულამის ოფიციალური საიტი მავატაპაჟის ოფიციალური საიტი ინდოეთის რუკა დაარქივებული 2004-08-21 საიტზე Wayback Machine. (ინგლისური)
ვიქტორია (მწვერვალი)

ვიქტორია (ბირმ. နတ်မတောင်; აგრეთვე ნატ-მა-ტაუნგი) — არაკანის მთების უმაღლესი მწვერვალი. მდებარეობს მიანმარში, ჩინის შტატის ტერიტორიაზე. სიმაღლე 3053 მ. 1994 წელს ჩინის შტატში შეიქმნა ვიქტორიას ეროვნული პარკი, რომლის ფარგლებში მოქცეულია მწვერვალი ვიქტორიაც. ვიქტორია – ინფორმაცია (ინგლისური)
მეშახტე ტყიბული (საფეხბურთო კლუბი)

მეშახტე — პროფესიონალური ქართული საფეხბურთო კლუბი იმერეთის ქალაქ ტყიბულიდან. კლუბი არის საქართველოს თასის მფლობელი საბჭოთა კავშირის პერიოდში 1964 და 1976 წელს, ასევე ქვეყნის ჩემპიონი 1980, 1981 წლებში. მეშახტის წარმატება XX საუკუნის 60-80-იან წლებში უკავშირდებოდა იმ დროისთვის საკმაოდ ძლიერ ქალაქს, ტყიბულს. მისი ქვანახშირის შახტებიც სსრკ-ის ცენტრალური ბიუჯეტის დოტაციაზე იყო და სწორედ აქედან ნაწილდებოდა თანხები სპორტის განვითარებაზეც, მათ შორის - ფეხბურთზეც. სსრკ-ის დაშლის შემდეგ, როდესაც ეს დაფინანსება შეწყდა, ქალაქ ტყიბულსაც მძიმე პერიოდი დაუდგა და ფეხბურთისთვისაც აღარავის ეცალა. მეშახტის წარმატება ასევე უკავშირდება 70-იან წლებში ქალაქის რაიკომის მდივანს კარლო ლომაძეს, რომლის ინიციატივითაც ქალაქში აშენდა იმ პერიოდისათვის საუკეთესო სტანდარტების სტადიონი. სსრკ-ს დაშლის შემდეგ კლუბი მცირე ხნით გამოდიოდა „ოკრიბის“ სახელით, ამ პერიოდისათვის ქალაქში არსებობდა მეორე საფეხბურთო კლუბი „ცხრაჯვარი“. 1965-1967 წლებში გუნდს ანდრო ჟორდანია წვრთნიდა. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. სამწვრთნელო შტაბი საქართველოს საბჭოთა ჩემპიონატი ჩემპიონი: 1980, 1981 საქართველოს საბჭოთა თასი ჩემპიონი: 1964, 1976 პირველი ლიგა მეორე ადგილი: 2008 მესამე ადგილი: 1991, 1994, 1995 პროფილი Soccerway–ზე (ინგლისური) პროფილი Transfermarkt–ზე (ინგლისური) პროფილი Futbol24.com–ზე (ინგლისური)
ტორონტო რაპტორსის სეზონები

ტორონტო რაპტორსი (ინგლ. Toronto Raptors) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. რაპტორსი თამაშობს ატლანტიკის დივიზიონში და არის წევრი აღმოსავლეთ კონფერენციის. გუნდის ბაზა მდებარეობს ტორონტოში, (ონტარიო, კანადა). გუნდი დაარსებული იქნა 1995 წელს, და იმ დროიდან ვანკუვერ გრიზლისთან ერთად იყო იმ 2 კანადულ გუნდს შორის, რომელიც NBA მონაწილეობდნენ. ოდნავ მოგვიანებით გრიზლიმ ვანკუვერი დატოვა და მემფისში გადაბარგდა და სახელიც შესაბამისად მემფის გრიზლი დაირქვა 2001 წელს, აქედან მოყოლებული კი რაპტორები არიან ერთადერთი კანადური გუნდი NBA-ში. შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება ტორონტო რაპტორსი ტორონტო რაპტორსის მთავარი მწვრთნელები ტორონტო რაპტორსის ოფიციალური საიტი ტორონტო რაპტორსი ტვიტერზე ↑ ლოკაუტის გამო რეგულარული სეზონი 50 მატჩიანი იყო ↑ ლოკაუტის გამო რეგულარული სეზონი 66 მატჩიანი იყო
ტორონტო რაპტორსის მთავარი მწვრთნელები

ტორონტო რაპტორსი (ინგლ. Toronto Raptors) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. რაპტორსი თამაშობს ატლანტიკის დივიზიონში და არის წევრი აღმოსავლეთ კონფერენციის. გუნდის ბაზა მდებარეობს ტორონტოში, (ონტარიო, კანადა). გუნდი დაარსებული იქნა 1995 წელს, და იმ დროიდან ვანკუვერ გრიზლისთან ერთად იყო იმ 2 კანადულ გუნდს შორის, რომელიც NBA მონაწილეობდნენ. ოდნავ მოგვიანებით გრიზლიმ ვანკუვერი დატოვა და მემფისში გადაბარგდა და სახელიც შესაბამისად მემფის გრიზლი დაირქვა 2001 წელს, აქედან მოყოლებული კი რაპტორები არიან ერთადერთი კანადური გუნდი NBA-ში. შენიშვნა: სტატისტიკა შესწორებულია 2010-11 წლების დასრულების შემდეგ. a რაპტორსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს. b ყოველი წელი არის აღნიშნული როგორც NBA სეზონი. ტორონტო რაპტორსი ტორონტო რაპტორსის სეზონები ტორონტო რაპტორსის ოფიციალური საიტი ტორონტო რაპტორსი ტვიტერზე
პლესურის ალპები

პლესურის ალპები — ქედი ალპებში, აღმოსავლეთ შვეიცარიაში. მიეკუთვნება ცენტრალურ-აღმოსავლეთ ალპებს. სახელი ეწოდა მდინარე პლესურისგან, რომელიც ქედს ცენტრიდან იღებს სათავეს. დასავლეთის მხრიდან, გლარნის ალპებისგან გამოყოფილია მდინარე რაინის ხეობით, ჩრდილოეთიდან, რეტიკონის ქედისგან — მდინარე პრეტიგაუს ხეობით, სამხრეთ-აღმოსავლეთიდან, ალბულის ალპებისგან — მდინარე ლანდვასერის ხეობით, სამხრეთიდან, ობერჰალბშტაინის ალპებისგან — მდინარე ალბულის ხეობით. ქედის შუა ნაწილში მდებარეობს სათხილამური კურორტი აროზა. უმალღესი მწვერვალებია აროზერ-როთორნი (2985 მ) და შტეცერჰორნი (2576 მ). პლესურის ალპებში არსებული უღელტეხილია შტრელა, 2377 მ სიმაღლეზე, დავოსსა და ლანგვისს შორის. ტბა აროზის სიახლოვეს ობერზეე ლენცერჰაიდე ლენცერჰორნი პრაპანერ-როთჰორნი ლენცერჰორნის მწვერვალი Alpenvereinseinteilung der Ostalpen Plessuralpen
მარმორერის ტბა

მარმორერა — წყალსაცავი შვეიცარიაში, გრაუბიუნდენის კანტონში. მიეკუთვნება პარკ-ელის ბუნებრივ პარკს. ტბის ფართობი 1,41 კმ²-ია და წარმოქმნილია მარმორერის დამბის აშენების შედეგად, მას შემდეგ რაც 1954 წელს სოფელი მარმორერა დაიტბორა. სოფელი ხელახლა ააშენეს ტბის ზემოთ. ტბის ერთ მხარეს გაივლის ჯულიერის უღელტეხილისკენ მიმავალი გზა. Geschichte von Marmorera (mit Fotos vom alten Dorf) დაარქივებული 2012-02-05 საიტზე Wayback Machine.
ფლიუელის უღელტეხილი

ფლიუელის უღელტეხილი (გერმ. Flüela) — უღელტეხილი შვეიცარიის ალპებში, გრაუბიუნდენის კანტონში. უღელტეხილის გზა ერთმანეთთან აერთებს დავოსსა და სუშს ქვემო ენგადინის ხეობაში. მას შემდეგ, რაც 1999 წელს ვერეინის გვირაბი გაიხსნა, გზა მთელი წლის განმავლობაში აღარაა გახსნილი. Profile on climbbybike.com დაარქივებული 2016-08-24 საიტზე Wayback Machine.
მალოიის უღელტეხილი

მალოიის უღელტეხილი (იტალ. Passo del Maloja) — უღელტეხილი შვეიცარიის ალპებში, გრაუბიუნდენის კანტონში. ენგალდინის ხეობას აკავშირებს იტალიაში მდებარე ბრეგალიის ხეობასთან და ქალაქ კიავენასთან. წარმოადგენს გამყოფს მდინარე დუნაისა და პოს აუზებს შორის. უღელტეხილი ზამთარში ღიაა, თუმცა, დიდთოვლობის დროს შესაძლოა რამდენიმე საათი ან მთელი დღეც ჩაიკეტოს. Cyclists descend the pass on the seventh stage of the 92nd Giro d'Italia
პლესური

პლესური — მდინარე შვეიცარიაში, გრაუბიუნდენის კანტონში, რაინის შენაკადი. სიგრძე 33 კმ-ია. სათავეს იღებს აროზის მუნიციპალიტეტის სიახლოვეს, პლესურის ალპებში. შემდეგ გადაკვეთს პლესურის რაიონს და ქალაქ კურთან ერწყმის რაინს. 1914 წელს, მდინარეზე გაიხსნა ლანგვისერ-ვიადუქტის სარკინიგზო ხიდი, რომელიც პლესურს ახლომდებარე ლანგვისის მუნიციპალიტეტთან აკავშირებს. პლესური Historischen Lexikon der Schweiz-ზე Website Fischzucht Plessur დაარქივებული 2013-04-20 საიტზე Wayback Machine.
რეტიკონი

რეტიკონი (გერმ. Rätikon) — ქედი ალპებში, მიეკუთვნება ცენტრალურ-აღმოსავლეთ ალპებს. მდებარეობს ფორარლბერგის, ლიხტენშტაინისა და გრაუბიუნდენის საზღვარზე. წარმოადგენს გეოლოგიურ საზღვარს აღმოსავლეთ და დასავლეთ ალპებს შორის; გადაჭიმულია მონტაფონის ხეობიდან მდინარე რაინამდე. მისი სამხრეთი საზღვარია პრეტიგაუს ხეობა, ჩრდილოეთით — ვალგაუ. აღმოსავლეთით ესაზღვრება სილვრეტის ალპებს. Österreich-Lexikon: "Rätikon" Rätikontour, gemeinsame Site Prättigau und Montafon დაარქივებული 2011-06-23 საიტზე Wayback Machine.
ლანდვასერი

ლანდვასერი (გერმ. Landwasser) — მდინარე შვეიცარიაში, გრაუბიუნდენის კანტონში. მისი სათავე დავოსის ტბა იყო, სანამ მას ჰიდროელექტროსადგურის წყალსაცავად გადააქცევდნენ. სიგრძე 30,5 კმ-ია. ლანდვასერზე გაშენებული უდიდესი დასახლება დავოსია. ქალაქ ალვანოისთან ერწყმის მდინარე ალბულას. Das Landwasser im Geografie-Lexikon von Roman Koch
აროზერ-როტჰორნი

აროზერ-როტჰორნი (გერმ. Aroser Rothorn) — მთა შვეიცარიაში, პლესურის ალპების უმაღლესი მწვერვალი. მდებარეობს ქალაქ აროზასა და ლენცერჰაიდეს შორის, გრაუბიუნდენის კანტონში. სიმაღლე ზღვის დონიდან 2 980 მეტრია. მწვერვალი აღმართულია პარპანერ-როთორნის მთის სიახლოვეს, რომელზეც საბაგირო ადის. ვიკისაწყობში არის გვერდი თემაზე: აროზერ-როტჰორნი Aroser Rothorn on Hikr
პარპანერ-როტჰორნი

პარპანერ-როტჰორნი (გერმ. Parpaner Rothorn) — მთა შვეიცარიაში, პლესურის ალპებში. გადაჰყურებს გრაუბიუნდენის კანტონის მუნიციპალიტეტ პარპანს. მთა ადვილად მისასვლელია ქალაქ ლენცერჰაიდედან, საბაგიროთი, რომლის ზედა საგდურიც მწვერვალზე 30 მეტრით მაღლა მდებარეობს. Parpaner Rothorn on Hikr
შტეცერჰორნი

შტეცერჰორნი (გერმ. Stätzerhorn) — მთა შვეიცარიაში, პლესურის ალპებში. გადაჰყურებს გრაუბიუნდენის კანტონის ქალაქ ლენცერჰაიდეს. სიმაღლე ზღვის დონიდან 2 575 მეტრია და შედეგად, შტეცერჰორნი ლენცერჰაიდეს უღელტეხილის დასავლეთით მდებარე ქედის უმაღლესი წერტილია. მთის მწვერვალისკენ ორივე მხირდან მიემართება რამდენიმე ბილიკი. სამთარში შტეცერჰორნი თხილამურებით სასრიალოდ გამოიყენება. Lenzerheide Bergbahnen AG დაარქივებული 2011-12-01 საიტზე Wayback Machine. Stätzerhorn on Hikr
ლენცერჰორნი

ლენცერჰორნი (გერმ. Lenzerhorn) — მთა შვეიცარიაში, პლესურის ალპებში. მდებარეობს გრაუბიუნდენის კანტონის ქალაქ ლენცერჰაიდეს აღმოსავლეთით. სიმაღლე ზღვის დონიდან 2 906 მეტრია და წარმოადგენს პლესურის ალპების მეორე უმაღლეს მწვერვალს აროზერ-როთორნის შემდეგ. ვიკისაწყობში არის გვერდი თემაზე: ლენცერჰორნი პანორამა დაარქივებული 2015-06-11 საიტზე Wayback Machine. Lenzerhorn on Hikr Alp Sanaspans დაარქივებული 2007-09-29 საიტზე Wayback Machine.
პროვალის ყურე

პროვალის ყურე (რუს. Провал) — ყურე ბაიკალის ტბაში. მდებარეობს ბურიატეთში, მდინარე სელენგის დელტის სიახლოვეს. სამკუთხედის მოყვანილობისაა. ფართობი დაახლოებით 200 კმ², მაქსიმალური სიღრმე 5-6 მ. 1861 წლის დეკემბერში მდინარე სელენგის რაიონში დაფიქსირდა ხმელეთის მნიშვნელოვანი დადაბლება, რომელიც ყურის წარმოქმნით დაგვირგვინდა. იმ დროს ბაიკალის წყლის ქვეშ მოექცა მდინარე სელენგის დელტის ჩრდილოეთი მონაკვეთი (წყლით დაიფარა დაახლოებით 190 კვადრატული კილომეტრი). მანამდე აღნიშნული იყო მიწისძვრა, რომელსაც თან სდევდა ძლიერი ვერტიკალური დარტყმა, რომელიც ნაპრალების შექმნით დასრულდა. სტეპი წყლით დაიფარა, 2 მეტრის სიმაღლის ყოფილი შადრევნებით. მეორე დღეს ბაიკალის წყლით დაიტბორა ყველა დადაბლებული მონაკვეთი ბორტოგოის სტეპამდე. სტეპის ადგილას კი 3 მეტრის სიღრმის პროვალის ყურე შეიქმნა. ყურის ნაპირები დანაწევრებულია. აგებულებაში ჭარბობს ქვიშა და კენჭი. გარკვეული ნაწილი ტყითაა შემოსილი, ზოგან ჭაობებია. სიახლოვეს რამდენიმე დასახლებული პუნქტია. ნაპირთან გაშენებულია სოფელი დულანი. ↑ პროვალის ყურე - გაზეთი „კოპეიკა“. დაარქივებულია ორიგინალიდან — 2009-06-26. ციტირების თარიღი: 2012-08-23. ↑ Верещагин Г.Ю. (1949). Байкал. Государственное издательство географической литературы. Москва, გვ. 3-226.  ↑ პროვალის ყურე. ბაიკალი – სივრცე. ნაპირების მიმოხილვა. კუნძულები. მდინარეები
შვეიცარიის კანტონები

შვეიცარიის 26 კანტონი — შვეიცარიის ფედერაციის შემადგენელი ადმინისტრაციული ერთეულები. 1848 წელს შვეიცარიის ფედერაციის ჩამოყალიბებამდე, ვესტფალიის ზავის (1648) მიხედვით თითოეული კანტონი წარმოადგენდა დამოუკიდებელ სახელმწიფოს, საკუთარი საზღვრებით, ჯარით და ვალუტით. ბოლოს წარმოქმნილი კანტონია იურის კანტონი, რომელიც 1979 წელს ბერნის კანტონს გამოეყო. დასახელება მომდინარეობს ფრანგული სიტყვიდან canton, რომელიც კუთხეს ან ოლქს აღნიშნავს. XVI საუკუნეში შვეიცარიის კავშირი შედგებოდა 13 კანტონისგან. ისინი იყო ორი ტიპის: ექვსი სოფელის კანტონი და შვიდი ქალაქ კანტონი. ტექნიკურად ისინი წამოადგენდნენ საღვთო რომის იმპერიის ნაწილს, თუმცა 1499 წელს მიაღწიეს დე-ფაქტო დამოუკიდებლობას როდესაც შვეიცარიელებმა დორნახის ბრძოლაში დაამარცხეს მაქსიმილიანე I. კანტონების სია მოცემულია ფედერალური კონსტიტუციის შესაბამისად ვიკისაწყობში არის გვერდი თემაზე: შვეიცარიის კანტონები Swissworld.org – შვეიცარიის კანტონები GeoPuzzle დაარქივებული 2006-03-04 საიტზე Wayback Machine. (ინგლისური) Badac (ფრანგული/გერმანული) ↑ „Switzerland“. Encyclopædia Britannica. 26. 1911. p. 251. ციტირების თარიღი: 2008-11-11.
ჩივირკუის ყურე

ჩივირკუის ყურე (რუს. Чивыркуйский залив) — ყურე ბაიკალის ტბაში. მდებარეობს ტბის აღმოსავლეთ ნაწილში. ფართობი დაახლოებით 300 კმ². ჩრდილოეთიდან სამხრეთისაკენ გადაჭიმულია 26 კმ-ზე, სიგანე 6-7 კმ-იდან 10-12 კმ-მდე. ერთვის მდინარე დიდი ჩივირკუი. მცირეწყლიანია. მაქსიმალური სიღრმე დაახლოებით 10 მ-მდეა, რის გამოც კარგად თბება (+24 °C-მდე). ბაიკალის ერთ-ერთი ყველაზე მაღალი ტემპერატურები სწორედ ამ ადგილებში აღინიშნება. არის დასახლებული პუნქტები. დანაწევრებულია მრავალრიცხოვანი უბეებით, რომლებიც ტაიგითაა დაფარული. არის 7 კუნძული. ფსკერი წარმოდგენილია წყალმცენარეებით, რომლებიც „ხალიჩებს“ ქმნიან. მდიდარია თევზით. ჩივირკუის ყურე მოქცეულია იმიერბაიკალეთის ეროვნული პარკის ტერიტორიაზე. ↑ 1.0 1.1 «Природа Байкала». залив Чивыркуйский. ↑ Чивыркуйский залив на Байкал-лето. დაარქივებულია ორიგინალიდან — 2009-05-24. ციტირების თარიღი: 2012-08-23. ↑ «Baikal Nature»: Чивыркуйский Залив. დაარქივებულია ორიგინალიდან — 2014-10-19. ციტირების თარიღი: 2012-08-23. ↑ Магия Байкала: Чивыркуйский залив
ბაგრატი

საკუთარი სახელი ბაგრატ შეიძლება აღნიშნავდეს ერთ-ერთ შემდეგ პიროვნებათაგანს: ბაგრატ I კურაპალატი — ტაო-კლარჯეთის მთავარი ბაგრატ I — აფხაზთა მეფე ბაგრატ I (ქართველთა მეფე) — ქართველთა მეფე ბაგრატ I ერისთავი — იმერეთის ტახტის პრეტენდენტი ბაგრატ II — აფხაზთა სამეფოს მეფე ბაგრატ II — ქართველთა მეფე ბაგრატ III — გაერთიანებული საქართველოს სამეფოს პირველი მეფე ბაგრატ III — იმერეთის მეფე ბაგრატ IV — საქართველოს მეფე ბაგრატ IV — იმერეთის მეფე ბაგრატ V — საქართველოს მეფე ბაგრატ VI — იმერეთის მეფე ბაგრატ VII — ქართლის მეფე ბაგრატ ბატონიშვილი — ქართლ-კახეთის უკანასკნელი მეფის გიორგი XII-ის ძე ბაგრატ ერისთავთერისთავი — მწიგნობარი ბაგრატ მუხრანბატონი — ქართლის სამეფოს პოლიტიკური მოღვაწე ბაგრატ-ხანი — ქართლის ხანი 1616-1619 წლებში პანკრატი — პეტრე მოციქულის მოწაფე. „გრიგოლ ხანძთელის ცხოვრებაში“ მოხსენიებული, როგორც — წმ. ბაგრატი
ხორინ-ირგის ნახევარკუნძული

ხორინ-ირგის ნახევარკუნძული (ბურ. Хорин-Ирги; რუს. Кобылья Голова) — ნახევარკუნძული ბაიკალის ტბაში. მდებარეობს ოლხონის კუნძულზე, „მცირე ზღვასა“ და ოლხონის ჭიშკარს შორის. სიგრძე დაახლოებით 4 კმ. ვიწრო და ბორცვიანი ნახევარკუნძული ღრმად იჭრება ტბაში და მთავრდება ამავე სახელწოდების კონცხით. 1901 წლის ოქტომბერში ხორინ-ირგის ნახევარკუნძულთან მოხდა კატასტროფა — ჩაიძირა გემი „პოტაპოვი“, რომელიც კლდეს შეეჯახა. ხორინ-ირგის ნახევარკუნძული მოქცეულია იმიერბაიკალეთის ეროვნული პარკის ტერიტორიაზე. ↑ Страшное кораблекрушение на Байкале. დაარქივებულია ორიგინალიდან — 2017-09-23. ციტირების თარიღი: 2021-01-04. ↑ Полуостров Кобылья Голова (Хорин–Ирги)
ალბულა

ალბულა — მდინარე შვეიცარიაში, გრაუბიუნდენის კანტონში, ჰინტერჰაინის შენაკადი. სიგრძე 36 კილომეტრია, აუზის ფართობი — 950 კმ². სათავეს იღებს ალბულის უღელტეხილზე. Hydrologische Daten über die Albula auf der Website des BAFU დაარქივებული 2010-09-24 საიტზე Wayback Machine. Bericht über eine Kajaktour auf der Albula Flussbeschreibung für Wasserfahrten[მკვდარი ბმული]
ბასტერი (საუნდტრეკი)

ალბომი Buster: The Original Motion Picture Soundtrack — ინგლისელი მომღერალ და სიმღერების ავტორ ფილ კოლინზის მონაწილეობით გადაღებული ამავე სახელწოდების ფილმის საუნდტრეკი. გამოვიდა 1988 წელს. მასში შეტანილია სპეციალურად ჩაწერილი სიმღერები Two Hearts და A Groovy Kind of Love (ჯგუფ The Mindbenders-ის სიმღერის ქავერ-ვერსია). Two Hearts - ფილ კოლინზი [Gardening by the Book]† / Just One Look - The Hollies [...And I Love Her]† / Big Noise - ფილ კოლინზი The Robbery - ენ დადლი I Got You Babe - Sonny & Cher Keep on Running - The Spencer Davis Group [Alone in Acapulco]† / Loco in Acapulco - The Four Tops How Do You Do It? - Gerry and The Pacemakers [Thoughts of Home]† / I Just Don't Know What to Do with Myself - დასტი სპრინგფილდი [The Good Life]† / Sweets for My Sweet - The Searchers Will You Still Be Waiting? - ენ დადლი A Groovy Kind of Love - ფილ კოლინზი † ხუთ კომპოზიციას წინ ახლავს ლონდონის ფილმების ორკესტრის მიერ შესრულებული და ენ დადლის მიერ დაწერილი მელოდიები. ↑ ოქროს/პლატინის მონაცემთა ბაზა (Phil Collins; 'Buster') გერმანულად. ფედერალური მუსიკალური ინდუსტრიის ასოციაცია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Phil Collins; 'Buster'). Hung Medien. ↑ British album certifications – Phil Collins – But Seriously. ბრიტანეთის ფონოგრამების მწარმოებლების ასოციაცია. შეიყვანეთ But Seriously ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Phil Collins – Buster. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
შტუბაის ალპები

შტუბაის ალპები (გერმ. Stubaier Alpen; იტალ. Alpi dello Stubai) — ქედი ალპებში, ავსტრიასა და იტალიაში. შედის ცენტრალური აღმოსავლეთი ალპების შემადგენლობაში. მაქსიმალური სიმაღლე 3507 (მთა ცუკერჰიუტლი). სახელწოდება მომდინარეობს ალპების შტუბაიტალის ხეობიდან. ვრცელდება ინსბრუკიდან სამხრეთ-დასავლეთით. ჩრდილოეთით შემოზღუდულია მდინარე ინის ხეობით, აღმოსავლეთით მდინარე სილის ხეობით და ბრენერის უღელტეხილით (რომლისგანაც გამოყოფილია ცილერტალის ალპებისაგან), დასავლეთით ეცტალის ალპებითა და ტიმელსიოხის უღელტეხილით, სამხრეთით მდინარეების პასერისა და აიზაკის ხეობებით. ბევრია გადასასვლელი. ალპები შეგიძლიათ იხილოთ მედიაფაილები თემაზე „შტუბაის ალპები“ ვიკისაწყობში. შტუბაის ალპები (ინგლისური)